recursal/SuperWikiNEXT-32B huggingface dataset:
**1971 கோலாலம்பூர் வெள்ளம்** (1971 Kuala Lumpur floods) மலேசியாவில் 1971 ஆம் ஆண்டு சனவரி மாதம் ஏற்பட்ட மிகப்பெரிய ஒரு பேரழிவு நிகழ்வாகும். கடுமையான பருவ மழையின் விளைவாக இவ்வெள்ளப் பெருக்கு ஏற்பட்டது. இதனால் கிளாங்கு, பாட்டு, மற்றும் கோம்பாக் நதிகளில் அபாய அளவைத்தாண்டி வெள்ளம் பெருகியது. 32 பேர் இப்பேரழிவினால் கொல்லப்பட்டனர். 180,000 பேர் பாதிக்கப்பட்டனர். மலேசியப் பிரதமர் துன் அப்துல் இரசாக் மேற்கு மலேசியாவில் தேசிய பேரிடர் நிலையை அறிவித்தார்.

1926 ஆம் ஆண்டுக்குப் பிறகு மலேசியாவில் ஏற்பட்ட மிகப்பெரிய வெள்ளம் என 1971 கோலாலம்பூர் வெள்ளம் கருதப்பட்டது. இவ்வெள்ளத்தின் விளைவாக கோலாலம்பூர் வெள்ளத் தணிப்புத் திட்டம் அமைக்கப்பட்டது.

மேற்கோள்கள்
-----------

1. ↑  "Monsoon rains flood Malaysia, toll heavy". *The Bulletin*. 4 January 1971.. பார்த்த நாள்: 17 June 2009.
2. ↑  Jansen, Robert B. (1988). *Advanced dam engineering for design, construction, and rehabilitation*. Springer. பக். 517. பன்னாட்டுத் தரப்புத்தக எண்:0-442-24397-9. .
3. 1 2  Fernandez, C. (7 December 1988). "Need to manage our water better". *New Straits Times*.. பார்த்த நாள்: 17 June 2009.
4. 1 2  "Kuala Lumpur". *The Sydney Morning Herald*. 7 January 1971.. பார்த்த நாள்: 17 June 2009. 
[*தொடர்பிழந்த இணைப்பு*]
5. ↑  "Floods wreak havoc, but Man's to blame". *New Straits Times*. 13 September 1988.. பார்த்த நாள்: 17 June 2009.

மேலும் வாசிக்க
--------------

* Chronicles of Malaysia (1957-2007)
1982 ,செப்டம்பர் 30 காமன்தொவெல்த்  விளையாட்டுக்கள்  தொடக்க விழா நிகழ்வு 
**1982 பொதுநலவாய விளையாட்டுக்கள்** (*1982 Commonwealth Games*) ஆத்திரேலியாவின் குயின்சுலாந்து மாநிலத்திலுள்ள பிரிசுபேன் நகரத்தில் 1982 ஆம் ஆண்டு செப்டம்பர் மாதம் 30 ஆம் தேதி முதல் அக்டோபர் மாதம் 9 ஆம் தேதி வரை நடைபெற்றது. திறப்பு விழா பிரிசுபேன் நகரத்தின் புறநகர்ப் பகுதியான நாதனில் உள்ள ராணி இரண்டாம் எலிசபெத்து விளையாட்டு அரங்கத்தில் நடைபெற்றது. இந்த அரங்கத்தில் இந்நிகழ்வின் தடகள மற்றும் வில்வித்தை போட்டிகள் நடைபெற்றன. மற்ற நிகழ்வுகள் சாண்ட்லரில் உள்ள சிலீமன் விளையாட்டு வளாகத்தில் நடைபெற்றன.

நீதிபதி எட்வார்டு வில்லியம்சு 1982 பொதுநலவாய விளையாட்டுக்களின் தலைவராக இருந்தார். 1978 ஆம் ஆன்டு நட்டைபெற்ற தேசியப் போட்டிகளில் வெற்றி பெற்ற பாவ்லோ பெரீரா போட்டிக்கான சின்னத்தை வடிவமைத்தார்.

பங்கேற்பாளர்கள்
---------------

1982 பொதுநலவாய  விளையாட்டுபோட்டிகளில்  பங்கேற்ற நாடுகள்
காமன்வெல்த் அமைப்பின் 46 உறுப்பு நாடுகளும் அதன் ஆட்சி பகுதியில் இருந்தும் சுமார் 1582 தடகள வீரர்கள் பங்கேற்றனர் .

விளையாட்டுக்கள்
---------------

தடகளம், வில்வித்தை, இறகுப்பந்து, குத்துச்சண்டை, மிதிவண்டி, துப்பாக்கி சுடுதல், நீச்சல், பளு தூக்குதல் மற்றும் மல்யுத்தம் போன்ற பிரிவுகளின் கீழ் போட்டிகள் நடைபெற்றன.

மேற்கோள்கள்
-----------

1. ↑  "Queensland Sport and Athletic Centre". *Austadiums.com*. 2016-08-28 அன்று பார்க்கப்பட்டது.
2. ↑  "Commemorating the life of Sir Edward Williams". *2004*. Supreme Court of Queensland Library. 20 July 2008 அன்று மூலம் பரணிடப்பட்டது. 7 December 2015 அன்று பார்க்கப்பட்டது.
3. ↑  "Archived copy". 22 June 2005 அன்று மூலம் பரணிடப்பட்டது. 2007-02-08 அன்று பார்க்கப்பட்டது.CS1 maint: archived copy as title (link)

புற இணைப்புகள்
--------------

* Commonwealth Games Official Site
* 1982 Commonwealth Games - Australian Commonwealth Games Association official website
இலங்கை யாழ்ப்பாணத்தில் நடைபெற்ற நான்காவது உலகத் தமிழாராய்ச்சி மாநாட்டின் இறுதி தினமான ஜனவரி 10, 1974 இல் மாநாட்டில் கலந்து கொண்டவர்களில் ஒன்பது அல்லது பதினொரு பேர் இலங்கை காவல்துறையினரின் துப்பாக்கிச்சூடு உட்பட்ட பல்வேறு நடவடிக்கைகள் ஏற்படுத்திய குழப்ப நிலையினால் மரணம் அடைந்தனர். காவல்துறைத் துப்பாக்கிச் சூட்டினால் மின்கம்பிகள் அறுந்து மக்கள் திரண்டிருந்த இடத்தில் விழுந்தமை, ஆயிரக்கணக்கில் ஆண்கள், பெண்கள், குழந்தைகள் எனத் திரண்டிருந்த மக்கள் மத்தியில் கண்ணீர்ப் புகைக் குண்டுகளை வீசியமை, இரவு நேரத்தில் ஏற்பட்ட இக்குழப்பத்தினால் நிகழ்ந்த வாகன விபத்துகள், இந்தக் குழப்பங்களினால் ஏற்பட்ட அதிர்ச்சியில் ஏற்பட்ட இதய வலி என்பன இந்த மரணங்களுக்குக் காரணமாயின. இந்த இறப்புகள், பின்னர் தீவிரமாக வெளிப்பட்ட தமிழ்த் தேசியவாத போக்குக்கு உந்திய ஒரு முக்கிய துன்பியல் நிகழ்வு ஆகும்.

மேற்கோள்கள்
-----------

1. 1 2  Rajasingham, K. T. "SRI LANKA: THE UNTOLD STORY Chapter 24: Tamil militancy - a manifestation". Archived from the original on 8 March 2016. 18 May 2019 அன்று பார்க்கப்பட்டது.CS1 maint: unfit url (link)
2. 1 2  tamilguardian. "1974 massacre of Tamils at World Tamil Research Conference remembered". 29 June 2021 அன்று மூலம் பரணிடப்பட்டது. 10 January 2019 அன்று பார்க்கப்பட்டது.

வெளி இணைப்புகள்
---------------

* Indictment Against Srilanka
செய்யுளில் காணப்படும் அரிய சொற்களுக்கு மட்டும் விளக்கம் தரும் உரையை **‘அரும்பதவுரை’** என்பர். இந்த வகையில் நமக்குக் கிடைத்திருக்கும் மிகப் பழைய அரும்பதவுரை சிலப்பதிகாரத்துக்கு எழுதப்பட்டுள்ள உரையாகும். எனவே அரும்பதவுரை என்றாலே அது இந்தச் சிலப்பதிகார அரும்பதவுரையைக் குறிக்கும் சிறப்புச் சொல்லாக மாறிவிட்டது. 

சிலப்பதிகாரம் நூலுக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை பெரிதும் போற்றப்படுகிறது. இவரது உரையில் மேற்கோளாகக் குறிப்பிடப்பட்டுள்ள உரையைப் பதிப்பாளர்கள் அரும்பத உரை என்கின்றனர். இந்த அரும்பதவுரையில் மேற்கோளாகக் குறிப்பிடப்பட்டுள்ள அதற்கும் முந்திய உரை ஒன்றும் உண்டு.

சிலப்பதிகாரத்துக்கு உரை எழுதும் அடியார்க்கு நல்லார் நாடகம் பற்றிய ஒவ்வொரு தொடருக்கும் அரும்பதவுரையை மேற்கோள் காட்டியே உரை எழுதுகிறார். இதனால் இசை பற்றிய செய்திக்குப் பழமையான சான்றுகள் அரும்பதவுரையில் உள்ளனவே எனத் தெரிகிறது.

அடியார்க்கு நல்லார் மேற்கோள் காட்டிய அரும்பதவுரைச் செய்திகள்
------------------------------------------------------------

அடியார்க்கு நல்லார் ‘எனக் காட்டுவர் அரும்பதவுரையாசிரியர்’ என்னும் குறிப்புடன் காட்டும் அக்காலச் சமுதாயச் செய்திகள் இவை. 

* ஐம்பெருங்குழு

அமைச்சர், புரோகிதர், சேனா பதியர்,
தவாத்தொழில் தூதுவர், சாரணர் என்றிவர்
பார்த்திபர்க்கு ஐம்பெருங்குழு எனப்படுமே.
* எண்பேராயம்

கருமத்தியலவர், கருமகாரர்,
கருமச் சுற்றம், கடைகாப்பாளர்,
நகர மாந்தர், நளிபடைத் தலைவர்.
யானை வீரர், இவுளி மறவர்.
இனையர் ‘எண்பேராயம்’ என்ப.
* ஆயத்தார் எண்மர், அவைகளத்தார் ஐவர்

சாந்து, பூக், கச்சு, ஆடை, பாக்கு, இலை,  கஞ்சுகம்,  நெய்
ஆய்ந்த இவரெண்மர் ஆயத்தார் – வேந்தர்க்கு
மாசனம், பார்ப்பார், நிமித்தரோடு, அமைச்சர்
ஆசில் அவைக்களத்தார் ஐந்து 
* இந்த நூலின் காலம் 12ஆம் நூற்றாண்டு.

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005

அடிக்குறிப்பு
-------------

1. ↑  சிலப்பதிகாரம், இந்திரவிழவூர் எடுத்த காதை அடி 157 உரை
2. ↑  வெற்றிலை
3. ↑  மேல்சட்டை
4. ↑  வேந்தர், குடிமக்கள், பார்ப்பார், காலக்கணியர், அமைச்சர் ஆகிய ஐவர் அவைக்களத்தில் இருப்பர்.
**சிலக்கலூரிப்பேட்டை** (Chilakaluripet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இது நரசராபேட்டை வருவாய் பிரிவில் உள்ள சிலக்கலூரிபேட்டை மண்டலத்தின் வட்டத் தலைமையகமாகும்.  இந்தப் பகுதியைச் சேர்ந்த குறிப்பிடத்தக்க நபர்கள் ஏஎம்ஜி இந்தியா சர்வதேச அமைப்பின் நிறுவனர் ஜான் டேவிட் என்பவராவார்.

நிலவியல்
--------

இது மாநிலத்தின் கடலோர ஆந்திர பிராந்தியத்தில் 16.10 ° வடக்கேயும், 80.16 ° கிழக்கிலும், கிழக்கு கடலோர சமவெளிகளில் அமைந்துள்ளது. மாவட்ட தலைமையகம் குண்டூருக்கு தென்மேற்கே 40 கிமீ (25 மைல்) தொலைவிலும், அமராவதிக்கு (மாநில தலைநகரம்) வடக்கே 75 கிலோமீட்டர் (46 மைல்) தொலைவிலும் சிலக்கலூரிபேட்டை அமைந்துள்ளது.  இந்தியாவின் நிலநடுக்க மண்டலங்களின்படி இந்த நகரம் மண்டலம் 3 இல் அமைந்துள்ளது. நாகார்ஜுனா சாகர் வலது கால்வாயிலிருந்து கிருட்டிணா ஆற்றின் தண்ணீர் இங்கு குடியிருப்பாளர்களின் முக்கிய நீர் ஆதாரமாக உள்ளது.

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி, நகரத்தின் மக்கள் தொகை 101,550 என்ற அளவில் உள்ளது. மொத்த மக்கள் தொகையில், 50,201 ஆண்களும் 51,349 பெண்களும் உள்ளனர். சராசரி பாலின விகிதம் 1000 ஆண்களுக்கு 1023 பெண்களென்று இருக்கின்றனர். இது தேசிய சராசரியான 1000 க்கு 940 ஐ விட அதிகமாகும்.  9,525 குழந்தைகள் 0–6 வயதுக்குட்பட்டவர்கள், அவர்களில் 4,916 சிறுவர்கள் மற்றும் 4,609 பேர் பாலின விகிதத்தில் 1000 க்கு 938 என்ற விகிதத்தில் உள்ளனர். சராசரி கல்வியறிவு விகிதம் 72.08 சதவீதமாக உள்ளது. 52,106 கல்வியாளர்கள், தேசிய சராசரியான 73.00 சதவீதத்தை விட குறைவாக உள்ளனர். .

குடிமை நிர்வாகம்
----------------

சிலக்கலூரிபேட்டை நகராட்சி 1964 ஆம் ஆண்டில் *மூன்றாம் வகுப்பு நகராட்சியாக அமைக்கப்பட்டது*. இது 1980 இல் *இரண்டாம் தரமாகவும்* 2001 ல் *முதல் தரமாகவும்* மேம்படுத்தப்பட்டது. நகராட்சியின் அதிகார வரம்பு 34 பகுதிகளுடன் 18.13 கிமீ (11.27 மைல்) பரப்பளவில் பரவியுள்ளது

பொருளாதாரம்
-----------

சிலகலூரிபேட்டை என்பது விசயவாடா*-*சிலகலூரிபேட்டை வளர்ச்சி நடைபாதையின் ஒரு பகுதியாகும்.  நகராட்சி, விசயவாடா மற்றும் குண்டூர் மாநகராட்சிகளுடன் இணைந்து 15 மெகாவாட் கழிவு-ஆற்றல் ஆலை திட்டத்தின் ஒரு பகுதியாகும்.

குறிப்புகள்
-----------

1. ↑  "Adminsistrative divisions of Guntur district" (PDF). guntur.nic.in. 26 June 2014 அன்று மூலம் (PDF) பரணிடப்பட்டது. 16 January 2015 அன்று பார்க்கப்பட்டது.
2. 1 2  "Chilakaluripet Municipality". *Chilakaluripet Municipality*. 8 நவம்பர் 2016 அன்று மூலம் பரணிடப்பட்டது. 7 November 2016 அன்று பார்க்கப்பட்டது.
3. ↑  "Sex Ratio". The Registrar General & Census Commissioner, India. 29 August 2014 அன்று பார்க்கப்பட்டது.
4. ↑  "Chapter–3 (Literates and Literacy rate)" (PDF). Registrar General and Census Commissioner of India. 29 August 2014 அன்று பார்க்கப்பட்டது.
5. ↑  "Need to enforce building rules: VGTM-UDA vice-chief".. பார்த்த நாள்: 2016-04-05.
6. ↑  "Waste-to-energy plant to be set up in Guntur".. பார்த்த நாள்: 18 February 2016.
**சென்னமல்லீசுவரர் கோயில்** அல்லது **மல்லிகேஸ்வரர் திருக்கோவில்**, **மல்லிகார்ஜுனர் திருக்கோவில்** (Mallikesvarar Temple) என்பது சென்னை நகரம் உருவாகிக் கொண்டிருந்த காலகட்டத்தில் கட்டபட்ட முதல் கோயிலாகும். சென்னமல்லீசுவரர் கோயிலானது தேவராஜ முதலியார் தெரு, சௌகார்பேட்டை, சென்னையில் அமைந்துள்ளது. பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று.

வரலாறு
------

தற்போதைய சென்னை உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் போன்றவற்றை, பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் இந்த இருகோயில்களும் அடுத்தடுத்து மீண்டும் கட்டப்பட்டன. இந்த இரண்டு கோயில்களையும் இணைத்து **பட்டணம் கோவில்** என்று அப்பகுதி மக்கள் அழைக்கிறனர்.

கோயில் அமைப்பு
--------------

சென்னமல்லீஸ்வரர் திருக்கோயிலின் நுழைவு வாயிலில் மணிமண்டபம் ஒன்று காணப்படுகிறது. உள்ளே நுழைந்ததும் பிரசன்ன விநாயகர் காட்சியளிக்கிறார். மேற்குப் பிராகாரத்தில் வில்வ மரமும் முருகர் சன்னிதியும் உள்ளன. அன்னை பிரமராம்பிகைக்கு தனிச் சன்னிதி உள்ளது. வடக்குப் பிராகாரத்தில் அருணகிரிநாதர் தனிச் சன்னிதியில் உள்ளார். அருணகிரிநாதருக்கு தனிச் சன்னிதி அமைந்த ஆலயங்கள் குறைவு. அவற்றில் இதுவும் ஒன்று.

மேற்கோள்கள்
-----------

1. ↑  ஜி.எஸ்.எஸ். (20 சூன் 2018). "ஒன்றில் இரண்டு: மாநகருக்குள் ஓர் அமைதித் தீவு". *கட்டுரை*. தி இந்து தமிழ். 22 சூன் 2018 அன்று பார்க்கப்பட்டது.
**அகப்பா** என்பது மலைமீது இருந்த ஓர் ஊர். அதனைச் சுற்றி அகழி இருந்தது. கோட்டை வாயிலுக்குத் தொங்கும் கதவு இருந்தது. அந்தக் கதவைத் தாழ்ப்பாள் போட அமைத்திருந்த ஐயவி என்னும் குறுக்கு மரத்தைத் தூக்க வில்விசை வைக்கப்பட்டிருந்தது. பல்யானைச் செல்கெழு குட்டுவன் கொங்குநாட்டை தன் ஆட்சிக்குக் கீழ்க் கொண்டுவந்த பின்னர் இந்தக் கோட்டையைத் தாக்கி வென்றான். குட்டுவன் ஆண்ட இந்த அகப்பா நகரைத் தாக்கிச் செம்பியன் பகலிலேயே அதனைத் தீயிட்டுக் கொளுத்தினான்.

இந்தச் செய்திகளைத் தொகுத்து எண்ணிப் பார்க்கும்மோது தூங்கெயில் கதவம் காவல் கொண்ட வண்டனும், தூங்கெயில் எறிந்த தொடிதோட் செம்பியனும் நினைவுக்கு வருகின்றனர். 

அகப்பாக் கோட்டை அரசன் வண்டன். இவனைப் பல்யானைச் செல்கெழு குட்டுவன் வென்று தனதாக்கிக்கொண்டான். பின்னர் இந்தக் குட்டுவனைத் தூங்கெயில் எறிந்த தொடிதோட் செம்பியன் வென்று அகப்பாக் கோட்டையை வென்று ஊரைத் தீக்கு இரையாக்கினான் என்னும் வரலாற்றைப் புரிந்துகொள்ள முடிகிறது.

இவற்றையும் பார்க்க
------------------

தூங்கெயில்  

தூங்கெயில் கதவம்  

தூங்கெயில் எறிந்த தொடிதோட் செம்பியன்

அடிக்குறிப்புகள்
----------------

1. ↑  ஓங்குநிலை வாயில் தூங்குபு தகைத்த வில்விசை மாட்டிய விழுச்சீர் ஐயவிக், கடிமிளைக் குண்டுகிடங்கின், நெடுமதில் நிரைப்பதனத்து, அண்ணலம் பெருங்கோட்டு அகப்பா - பாலைக்கௌதமனார் - பதிற்றுப்பத்து 22
2. ↑  மாமூலனார் - நற்றிணை 14
**அகப்பேய்ச் சித்தர் பாடல்** அகப்பேய்ச் சித்தர் என்பவரால் பாடப்பெற்றது. அகப்பேய் எனும் விளியுடன் தொண்ணூறு பாடல்களையுடையது. தத்துவக் கருத்துகளைக் குறிப்புப் பொருளாக அமைத்துப் பாடிய பாங்கினை அகப்பேய்ச் சித்தர் பாடல் காட்டுகின்றது.

அகப்பேய்ச் சித்தர் பாடல் ஒன்று
------------------------------

*தன்னை அறியவேண்டும் - அகப்பேய்!*
*சாராமல் சாரவேண்டும் பிள்ளை*
*அறிவதெல்லாம் அகப்பேய்!*
*பேய் அறிவு ஆகும் அடி*
*ஒப்பனை அல்லவடி - அகப்பேய்!*
*உன் ஆனை சொன்னேனே!*
*அப்புடன் உப்பெனவே - அகப்பேய்!*
*ஆராய்ந்திருப்பாயே!*
கருத்து:

தன்னை அறியவேண்டும் - தன்னுடைய இயல்பினை ஆற்றலை உணர வேண்டும். தன்னை அறிந்து தீய நெறியிலே பிளவை (விரிவை) உண்டாக்கும் வழியிலே சேராமல் உண்மை நெறியிலே சேர வேண்டும். நீருடன் உப்புக் கலந்திருப்பதுபோல் இறைவன் இருக்கிறார். தெய்வத்தன்மை இருக்கிறது. இதை ஆராய்ந்து உணர்ந்து ஆனந்தமாய் வாழ்வாயாக. தன்னை அறிவதனால் கடவுளை அறியலாம் என்று கூறுகிறார் அகப்பேய்ச் சித்தர்.

வெளியீடுகள்
-----------

* *பதினெண் சித்தர்கள் பெரிய ஞானக்கோவை* (முருகேசநாயகர் 1899, வி. சரவணமுத்துப்பிள்ளை 1907)
* *பதினெண்சித்தர் பெரிய ஞானக்கோவை என வழங்கும் சித்தர் பாடல்கள்* (அரு இராமநாதன், 1959)

மேற்கோள்கள்
-----------

1. ↑  
	* *இந்துக்கலைக் களஞ்சியம்* (பொ. பூலோகசிங்கம், 1990, கொழும்பு)
2. ↑  
	* *சித்தர்கள் கலைக் களஞ்சியம்* (எஸ்.ஆர். சங்கரலிங்கனார், 1997, சித்தாசிரமம், சென்னை)

இவற்றையும் பார்க்கவும்
----------------------

* அழுகணிச் சித்தர் பாடல்

வெளி இணைப்புகள்
---------------

* சித்தர் பாடல்கள் (மதுரைத்திட்டம்) பரணிடப்பட்டது 2007-11-24 at the வந்தவழி இயந்திரம்
சுவிட்சர்லாந்தில் மூன்று சூனியக்காரிகள் எரிக்கப்படல் (1585), யொகான் யாக்கோபு விக் என்பவர் வரைந்தது.
**சூனியக்காரிகளுக்கான வேட்டை** (*Witch-hunt*) என்பது சூனியக்காரிகளையோ (அதாவது மாயமந்திரம் தெரிந்தவர் என்று அஞ்சப்படும் பெண்களை) அல்லது செய்வினைக்கான சான்றுகளையோ தேடி நடத்தப்படும் வேட்டையாகும். இது பெரும்பாலும், திகில், "அரண்டவன் கண்ணுக்கு இருண்டதெல்லாம் பேய்" அனைத்த மனப்பாங்கு, நினைத்தவாக்கில் பிறரை சாடல் முதலிய மனிதனின் அடிப்படை பண்புகள் போலவே தோற்றினாலும், பிற்காலங்களில் இது அரசினரின் உடன்பாட்டுடன் சட்டரீதியாகவும் நடந்தேறியதுண்டு. 1480 - 1750 க்கு இடைப்பட்ட காலத்திலேயே ஐரோப்பாவிலும், வட அமெரிக்காவிலும் இவ்வாறு நாற்பதாயிரம் தொடங்கி நூறாயிரத்துக்கு இடைப்பட்டோர் செய்வினை செய்ததாக குற்றம் சாட்டப்பட்டு, இறப்பு ஒறுப்பும் வழங்கப்பட்டனர். இதுவே முப்பதாண்டுப் போருக்கும், சீர்திருத்தத்திற்கும் உந்துதலாகவும் ஆயிற்று.

பதினெட்டாம் நூற்றாண்டு ஐரோப்பாவின் இறுதி செய்வினை விசாரணை நிகழ்ந்தேறியது. 1735 இன் செய்வினை பற்றிய சட்டம் (Witchcraft Act) மூலம் இத்தகைய செய்கைகள் இனிமேலும் குற்றமாகாது என்று பிரித்தானியாவில் சட்டமூலமாக்கப்பட்டது. செருமனியில் 18ம் நூற்றாண்டு வரை இவ்வழக்கம் தொடர்ந்த போதும் பின் ஒழிந்துவிட்டது. செய்வினை செய்வோரைத் தேடும் வேட்டைகள் தற்காலத்தில் சகாரா பாலைவனத்தின் தெற்காயுள்ள பகுதிகளிலும், இந்தியாவிலும், பாப்புவா நியூகினியாவில் இருந்தும் வரும் செய்திகளில் காணப்படுகின்றன. சவூதி அரேபியாவிலும், கமெருனிலும் இதற்கெதிரான சட்டமியற்றப்பட்டுள்ளது.
**சுசில் சந்திரா** (**Sushil Chandra**) 14 பிப்ரவரி 2019 முதல் இந்தியத் தேர்தல் ஆணையத்தின் தேர்தல் ஆணையராக 12 ஏப்ரல் 2021 வரை இருந்தார் இந்தியத் தலைமைத் தேர்தல் ஆணையர் சுனில் அரோரா 12 ஏப்ரல் 2021 அன்று பணி ஒய்வு பெற்றதால், அடுத்த இந்தியத் தலைமைத் தேர்தல் ஆணையராக 13 ஏப்ரல் 2021 அன்று இந்தியக் குடியரசுத் தலைவரால் சுசில் சந்திரா நியமிக்கப்பட்டார். சுசில் சந்திரா, இந்தியத் தலைமைத் தேர்தல் ஆணையராக 13 ஏப்ரல் 2021 அன்று பதவி ஏற்றுக்கொண்டார். மே 14, 2022 அன்று அகவை முதிர்வின் காரணமாக பதவியிலிருந்து ஓய்வு பெற்றார்.

வரலாறு
------

சுசில் சந்திரா 1980ஆம் ஆண்டில் இந்திய வருவாய்ப் பணி அதிகாரி ஆனவர். இவர் 15 பிப்ரவரி 2019-இல் இந்தியத் தேர்தல் ஆணையராக நியமிக்கப்படுவதற்கு முன்னர், 2016 முதல் இந்திய அரசின் மத்திய நேரடி வரிகள் வாரியத் தலைவராக பணியாற்றினார். இவர் இந்திய வருவாய் சேவையில் 38 ஆண்டுகள் பணியாற்றினார்.

மேலும் இவர் இணக்க மேலாண்மை மற்றும் சர்வதேச வரிவிதிப்பு ஆகிய துறைகளில் பணியாற்றியுள்ளார். வரிகள் வருவாய் புலனாய்வுத் துறையில் மும்பை மற்றும் குஜராத் புலனாய்வு இயக்குநராகவும், புலனாய்வு பணிப்பாளர் ஆணையாளராகவும் பணியாற்றியுள்ளார்.

பினாமி பரிவர்த்தனைகள் (தடுப்பு) திருத்தத் சட்டத்தை இயற்ற காரணமாக இவர், பினாமி பரிவர்த்தனைகள் மீதான அரசாங்கத்தின் கட்டுப்பாட்டை தீவிரமாக வலுப்படுத்தினார்.

இளமை
----

15 மே 1957 அன்று பிறந்த சுசில் சந்திரா ரூர்கி தொழில் நுட்ப நிறுவனத்தில் இளநிலை தொழில்நுட்ப பட்டப்படிப்பை முடித்தார். மேலும் டேராடூன் டி ஏ வி கல்லூரியில் இளநிலை சட்டப் படிப்பை முடித்தார். இவர் இந்திய வருவாய்ப் பணியில் சேர்வதற்கு முன்னர் இந்தியப் பொறியியல் பணி அதிகாரியாக இருந்தார். சுசில் சந்திரா இந்திய மேலாண்மை கழகம் பெங்களூரு மற்றும் அனைத்துலக நாணய நிதியம் போன்ற நிறுவனங்களில் நிதி மேலாண்மை குறித்த பயிற்சிகள் எடுத்துள்ளார்.

இதனையும் காண்க
--------------

* இந்தியத் தலைமைத் தேர்தல் ஆணையர்கள்

மேற்கோள்கள்
-----------

1. ↑  Pandey, Devesh K. (14 February 2019). "CBDT chief Sushil Chandra appointed as Election Commissioner" – www.thehindu.com வழியாக.
2. ↑  Election Commission Website
3. ↑  Sushil Chandra appointed Chief Election Commissioner
4. ↑  தலைமை தேர்தல் கமிஷனராக சுஷில் சந்திரா பதவியேற்பு
5. ↑  Sushil Chandra takes charge as 24th Chief Election Commissioner of India
6. ↑  "இந்திய தலைமை தேர்தல் ஆணையாளராக ராஜீவ் குமார் நியமனம்". *Dailythanthi.com*. 2022-05-12. 2022-05-16 அன்று பார்க்கப்பட்டது.

வெளி இணைப்புகள்
---------------

* Shri Sushil Chandra

| * பா
* உ
* தொ
இந்தியத் தலைமைத் தேர்தல் ஆணையர்கள் |
| --- |
| 
* சுகுமார் சென்
* கல்யாண் சுந்தரம்
* எஸ். பி. சென் வர்மா
* நாகேந்திர சிங்
* தி. சுவாமிநாதன்
* எஸ். எல். சக்தர்
* ஆர். கே. திரிவேதி
* ஆர். வி. எஸ். பெரி சாஸ்திரி
* வி. எஸ். ரமாதேவி
* டி. என். சேஷன்
* எம். எஸ். கில்
* ஜே. மை. லிங்டோ
* த. சு. கிருஷ்ணமூர்த்தி
* பி. டாண்டன்
* என். கோபாலசுவாமி
* நவீன் சாவ்லா
* ச. யா. குரேசி
* வீ. சு. சம்பத்
* அரிசங்கர் பிரம்மா
* சையத் நசிம் அஹ்மத் ஜெய்தி
* அச்சல் குமார் ஜோதி
* ஓம் பிரகாஷ் ராவத்
* சுனில் அரோரா
* சுசில் சந்திரா
* ராஜிவ் குமார்

 |
**சுசானே ஆர்டி டாட்டா** (1880-1923), முன்பு **சுசான் பிரையர்** என்றும் **சூனி ரத்தன்ஜி தாதாபோய் டாட்டா** என்றும் அழைக்கப்பட்ட இவர், ஒரு பிரெஞ்சு பெண்ணான இவர் இந்திய தொழிலதிபர் இரத்தன்ஜி தாதாபோய் டாட்டாவின் மனைவியாவார்.  1905ஆம் ஆண்டில், இந்தியாவில் மோட்டார் கார் ஓட்டிய முதல் பெண்மணியாக அறியப்படுகிறார் 

இவர் பிரான்சின் பாரிஸ் நகரில் பிறந்தார். பிறப்பால் பிரெஞ்சுக்காரரான இவர் டாட்டா குழுமத்தின் தலைவரும் டாட்டா குடும்பத்தைச் சேர்ந்தவரும், தொழிலதிபருமான இரத்தன்ஜி தாதாபாய் டாட்டாவை மணந்தார். அவர்கள் 1902இல் பாரிஸில் திருமணம் செய்து கொண்டனர். இவரது திருமணத்தின் போது, இவர் கிறித்துவ மதத்திலிருந்து சோராசுதிதிரர் சமயத்துக்கு மாறினார். மேலும், சூனி அல்லது சூனா என்று அழைக்கப்படத் தொடங்கினார்.  தம்பதியருக்கு ரோடாபே, ஜஹாங்கீர், ஜிம்மி, சைல்லா, தோராப் ஆகிய ஐந்து குழந்தைகள் இருந்தனர். ஜேஆர்டி டாடா என்று அழைக்கப்படும் இவரது மகன் ஜஹாங்கீர், தனது தந்தையின் தொழிலை ஏற்றுக்கொண்டார். அதே நேரத்தில் இவரது மகள்களில் ஒருவரான சைல்லா, முகம்மது அலி ஜின்னாவின் மனைவி [ரத்தன்பாய் ஜின்னாவின் சகோதரர் தொழிலதிபர் சர் தின்ஷா மானெக்ஜி என்பவரை மணந்தார். சுசான் 1913 இல் தனது முதல் விமானத்தை ஓட்டத் தொடங்கினார். இவர் 1923இல் இறந்தார் 

20ஆம் நூற்றாண்டின் முற்பகுதியில், இவர் தனது பிரெஞ்சு மற்றும் இந்திய அடையாளங்களை சமரசம் செய்வதில் சில சிரமங்களை எதிர்கொண்டார்.

சான்றுகள்
---------

1. ↑  "Women of India". 17 September 2016 அன்று மூலம் பரணிடப்பட்டது. 2 September 2016 அன்று பார்க்கப்பட்டது.
2. ↑  *First Women*, 16 August 2016 அன்று மூலம் பரணிடப்பட்டது, 2 September 2016 அன்று பார்க்கப்பட்டது
3. ↑  "Tata Central Archives NewsLetter" (PDF). 12 May 2013 அன்று மூலம் பரணிடப்பட்டது. 2 September 2016 அன்று பார்க்கப்பட்டது.
4. ↑  Ian Magedera, [ ‘From Bombay to Hardelot: the early history of Tata Group in France’, impact.ref.ac.uk, accessed 5 March 2021
5. ↑  Ian H. Magedera, `Désorienter l'Orient et les orients désorientés: Said, Derrida et le paradoxe du GPS' in Jean-Pierre Dubost and Axel Gasquet (eds), *Orients désorientés* (Paris: Éditions Kimé, 2013), pp. 33-55, ISBN 978-2-84174-635-4
**சுசில் கொய்ராலா** (*Sushil Koirala* (நேபாளி: सुशील कोइराला; 12 ஆகத்து 1939 – 9 பெப்ரவரி 2016) நேப்பாள அரசியல்வாதியும், முன்னாள் நேபாளி காங்கிரஸ் கட்சியின் தலைவரும் ஆவார். இவர் 2014 பெப்ரவரி 10 ஆம் நாள் நேப்பாளப் பிரதமராக நாடாளுமன்றத்தினால் தெரிவு செய்யப்பட்டார். 1954 ஆம் ஆண்டில் நேபாளி காங்கிரசுக் கட்சியில் இணைந்த இவர், கட்சியில் பல்வேறு பதவிகளை வகித்து, 2010 ஆம் ஆண்டில் கட்சியின் தலைவரானார்.

வாழ்க்கைச் சுருக்கம்
--------------------

சுசில் கொய்ராலா 1939 ஆம் ஆண்டில் போத் பிரசாத் கொய்ராலா( என்பவருக்கும் குமினிதி கொய்ராலா மகனாகப் பிறந்தார். இவர் திருமணம் செய்யவில்லை, அதுமட்டுமன்றி இவர் எளிமையான வாழ்க்கையை வாழ்ந்தவர்.

அரசியல் வாழ்க்கை
----------------

சுசில் கொய்ராலா 1954ஆம் ஆண்டில் அரசியலில் களமிறங்கினார். இவர் நேபாளி காங்கிரஸ்இன் சமூக சனநாயகக் கொள்கைகள் மூலம் மேலும் அரசியலில் களமிறங்க ஊக்கமளிக்கப்பட்டார். இவர் 1979ஆம் ஆண்டில் கட்சியின் மத்திய செயற்குழுவின் உறுப்பினராக செயற்பட்டார். 1996 ஆம் ஆண்டில் அதன் பொதுச் செயலாளராக நியமிக்கப்பட்டார், அத்தோடு உப தலைவராக 1998ஆம் ஆண்டில் நியமிக்கப்பட்டார். 2010 இல் தலைவரானார்.

மேற்கோள்கள்
-----------

1. ↑  "Sushil Koirala elected PM". 2014-02-22 அன்று மூலம் பரணிடப்பட்டது. 2014-02-11 அன்று பார்க்கப்பட்டது.
2. ↑  "Koirala elected new PM". 2014-03-02 அன்று மூலம் பரணிடப்பட்டது. 2014-02-11 அன்று பார்க்கப்பட்டது.
3. 1 2  "Sushil Koirala, Personal Resume". 2012-03-21 அன்று மூலம் பரணிடப்பட்டது. 2014-02-11 அன்று பார்க்கப்பட்டது.
4. 1 2   பரணிடப்பட்டது 2015-07-22 at the வந்தவழி இயந்திரம் Kantipur News, April 06,2010, "Sushil shifts to GPK’s apartment". Retrieved Nov 27,2013
**சுசான் மெக்கன்னா இலாலர்** *(Susan McKenna-Lawlor)* ஓர் அயர்லாந்து வானியற்பியலாளர் ஆவார். இவர் மைநூத் பல்கலைக்க்ழகத்தில் செய்முறை இயற்பியல் பேராசிரியராக உள்ளார்.

இளமையும் வாழ்க்கைப்பணியும்
--------------------------

இவர் 1935 மார்ச்சு 3 இல் டப்ளினில் பிறந்தார். இவர் டப்ளினில் உள்ள பல்கலைக்கழகக் கல்லூரியில் செய்முறை இயற்பியல் கற்றார்.

இவர் 1780 முதலான அயர்லாந்து வானியல் வளர்ச்சி எனும் கட்டுரையை 1968 இல் வானியல் பதிவுகள் இதழில் எழுதினார்.

அயர்லாந்து விண்வெளித் தொழில்நுட்பக் குழுமம்
-------------------------------------------

இவர் ஐரோப்பிய விண்வெளி முகமையின் கியோட்டோ திட்டச் செய்முறையின் முதன்மை ஆய்வாளர் ஆவார். இவர் 1986 இல் விண்வெளித் தொழில்நுட்பக் குழுமத்தை நிறுவினார். இது விண்வெளி ஆய்வுக்கான கருவிகளை உருவாக்கும் குழுமம் ஆகும். இதற்கு தெர்மோட் தெசுமாண்டு முதலீடு செய்தார். இக்குழுமத்தின் மேலாண்மை இயக்குநராக மெக்கன்னா இலாலர் உள்ளார்.

இவர் 1988 போபோசு விண்கலத்துக்கான 30 கிலோமின்னன்வோல்ட் முதல் பல மெகாமின்னன்வோல்ட் ஆற்றல் உள்ள துகள்களைக் கண்டறியும் துகள்காணியை உருவாக்கும் பன்னாட்டு அறிவியலார் குழுவுக்குத் தலைமை தாங்கி வழிநட்த்தினார். இதன் வெற்றியால் 1994 இல் செவ்வாய்த் திட்டத்துக்கான சோவியத் அறிவியலாளர்கள் இதேபோன்ற கருவி உருவாக்கத்துக்குப் பங்களிக்குமாறு இவரது உதவியை நாடினர்.

இவர் ஐ.வி.முகமையின் செவ்வாய்த் திட்டச் சூரியக் கண்காணிப்புக் கருவியை உருவாக்கித் தந்துள்ளார்.

அயர்லாந்து விண்வெளித் தொழில்நுட்பக் குழுமம் உரோசெட்டா விண்கலதின் கல மின் ஆதரவு அமைப்புச் செயலி அணியை வடிவமைத்து நல்கியது. இவர் அயர்லாந்து சார்பாக உரோசெட்டாத் திட்டத்தின் வால்வெள்ளி 67பி/சூரியிமோவ்-கெராசிமென்கோவில் தரையிறங்கும் பிளே விண்கல முடுக்கக் குழுவில் பணியாற்றினார்.

இவர் தனது 1988 ஆம் ஆண்டைய நூலில் *மின்னுவதெல்லாமே நோக்கப்படவேண்டும்* என்று கூறியுள்ளார்இவர் அயர்லாந்து தேசியப் பல்கலைக்கழகப் பேரவை உறுப்பினரும் மாய்னூத் பல்கலைக்கழக ஆளுங்குழுவின் உறுப்பினரும் ஆவார்.

இவர் 1986 ஆம் ஆண்டின் விருதுக்கானவர் பட்டியலில் வெற்றிபெற்றவருள் ஒருவராவார். இவர் பன்னாட்டு வான்வலவர் கல்விக்கழகத்துக்குத் தேர்ந்தெடுக்கப்பட்டார். மேலும் இவர் 2005 இல் தகைமை முனைவர் பட்ட்த்தை வானியற்பியல் பங்களிப்புக்காக உல்சுதர் பல்கலைக்கழகத்தில் இருந்து பெற்றார்.

மேற்கோள்கள்
-----------

1. 1 2  O'Connell, Claire (17 January 2014). "Irish scientist's role in comet-chasing Rosetta mission". *Silicon Republic*. .
2. ↑  McKenna-Lawlor, Susan M.P. (1968). "Astronomy in Ireland from 1780". *Vistas in Astronomy* **9**: 283–296.
3. ↑  Henbest, Nigel (11 March 1989). "Probe reveals Mars may have radiation belts". *New Scientist*: 34. .

வெளி இணைப்புகள்
---------------

* McKenna-Lawlor at Maynooth University
**செல்வநிதி தியாகராசா** ஈழத்துக் கவிஞரும், பெண்ணிலைவாதியும் ஆவார். இவர் **செல்வி** எனும் பெயரினால் பெரிதும் அறியப்பட்டவர். இவருக்கு சர்வதேச கவிஞர்கள் எழுத்தாளர்கள் நாவலாசிரியர்கள் கூட்டமைப்பின் (PEN) 1992 ஆம் ஆண்டுக்கான எழுத்துச் சுதந்திரத்துக்கான பன்னாட்டு விருது கிடைத்தது. இவர் 1991 ஆம் ஆண்டில் யாழ்ப்பாணத்தில் கடத்தப்பட்டார்.

இலக்கியத்துறை
-------------

இவர் நாடக நெறியாளரும் நடிகையுமாவார். *தோழி* எனும் பெண் இலக்கிய இதழின் ஆசிரியராக செயற்பட்டார். ஈழத்து பெண் கவிஞர்களின் கவிக்குரலாக வெளியிடப்பட்ட சொல்லாத சேதிகள் என்ற தொகுப்பில் செல்வியின் கவிதைகள் வெளிவந்தன. செல்வியின் கவிதைகள் மனஓசை, மண், அரங்கேற்றம், ஓசை, நான்காவது பரிமாணம், சரிநிகர், திசை போன்ற இதழ்களிலும் வெளிவந்தன. சில கவிதைகள் ஆங்கிலத்தில் மொழிபெயர்க்கப்பட்டு தொகுப்புக்களிலும் இடம்பெற்றன. யாழ் பெண்கள் ஆய்வு வட்டம், யாழ்ப்பாணப் பல்கலைக்கழக மாணவ அவை மற்றும் இலக்கியவட்டத்தின் உறுப்பினராகவும் இருந்தவர். இரண்டு நாடகங்களையும் எழுதியிருக்கிறார். "பூரணி இல்லம்" என்ற பெண்கள் மையத்தின் உறுப்பினராக இருந்தார். வடக்கில் நடந்த யுத்தத்தின் போது பாதிப்புக்கும், குண்டுத் தாக்குதலுக்கும் உள்ளானவர்களுக்கு நிவாரண உதவிகளை இந்த மையம் செய்து வந்தது.

உலகப் புகழ்பெற்ற ‘Poetry International Award’ கவிதைக்கான சர்வதேச விருது செல்விக்கு சர்வதேச கவிஞர்கள், எழுத்தாளர்கள், நாவலாசிரியர்கள் கூட்டமைப்பான Poets Essayists and Novelists (PEN) அமைப்பால் வழங்கப்பட்டது..

கடத்தப்பட்டமை
-------------

1991 ஆகத்து 30 ஆம் நாள் யாழ்ப்பாணப் பல்கலைக்கழகத்தின் அருகில் உள்ள அவரது வீட்டில் இருந்து தமிழீழ விடுதலைப் புலிகள் அமைப்பினரால் கடத்தப்பட்டார். செல்வியின் விடுதலைக்காக பல சர்வதேச நாடுகள் குரல் கொடுத்தன. சர்வதேச மன்னிப்புச் சபை உள்ளிட்ட பல மனித உரிமை நிறுவனங்களும் அவரது விடுதலையைக் கோரியிருந்தன. இவர் பின்னர் விடுதலை புலிகளால் கொல்லப்பட்டார்.

மேற்கோள்கள்
-----------

1. 1 2  "PEN Barbara Goldsmith Freedom to Write Awards". 2006-08-25 அன்று மூலம் பரணிடப்பட்டது. 2011-10-17 அன்று பார்க்கப்பட்டது.
2. ↑  UTHR(J) report on Selvy's death

வெளி இணைப்புக்கள்
-----------------

*
**செல்லையா பொன்னத்துரை** (*Selliah Ponnadurai*, 25 ஏப்ரல் 1935 – 15 ஆகத்து 2013) என்பவர் இலங்கையின் துடுப்பாட்ட நடுவர் ஆவார். இவர் 1985 முதல் 1993 வரை மூன்று தேர்வுத் துடுப்பாட்ட ஆட்டங்களிலும், 1983 முதல் 1993 வரை எட்டு ஒருநாள் போட்டிகளிலும் நடுவராகப் பணியாற்றியுள்ளார்.

இலங்கை 1985 ஆம் ஆண்டில் இந்திய அணிக்கு எதிராக விளையாடி வெற்றி பெற்ற முதலாவது தேர்வுப் போட்டியின் நடுவராக பொன்னத்துரை பணியாற்றியிருந்தார். நடுவர் பியதாச வித்தானகமகேயுடன் இணைந்து கொழும்பில் இலங்கை அணி விளையாடிய இரண்டாவது தேர்வுப் போட்டியில் நடுவராகப் பணியாற்றியிருந்தார். இப்போட்டியில் இலங்கை 149 ஓட்டங்களால் வெற்றி பெற்றது.

இந்தியாவிற்கு எதிராக இரண்டு தேர்வுப் போட்டிகளிலும், பாக்கித்தானுக்கு எதிராக ஒரு தேர்வுப் போட்டியிலும் இவர் பங்குபற்றியிருந்தார்.

யாழ்ப்பாணத்தில் பிறந்த பொன்னத்துரை யாழ்ப்பாணம் பரி யோவான் கல்லூரியில் கல்வி கற்றவர். கல்லூரித் துடுப்பாட்ட அணியில் வலக்கைத் துடுப்பாட்டக்காரராகவும், வலக்கை பந்துவீச்சாளராகவும் விளையாடியுள்ளார். இலங்கை உள்நாட்டு இறைவரித் திணைக்களத்தில் மதிப்பீட்டாளராகப் பணியாற்றி ஓய்வு பெற்ற இவர் 2013 ஆகத்து 15 இல் காலமானார்.

மேற்கோள்கள்
-----------

1. ↑  "Selliah Ponnadurai". *ESPN Cricinfo*. 2013-07-14 அன்று பார்க்கப்பட்டது.
2. 1 2 3  SL umpire Ponnadurai dies, aged 78, டெய்லிமிரர், ஆகத்து 16, 2013
3. ↑
**ஜான் இம்ரே** (*John Imray*) (11 சனவரி 1811 - 22 ஆகத்து 1880) என்பவர் இசுக்கொட்லாந்து நாட்டைச் சேர்ந்த மருத்துவரும், சட்டமன்ற உறுப்பினரும், வேளாண்மை செய்பவரும், தாவரவியலாளரும் ஆவார்.

வாழ்க்கை
--------

1811 ஜனவரி 11 அன்று இசுக்கொட்லாந்தின் அங்கஸ், கிரேக் நகரில் ஜேம்ஸ் இம்ரே மற்றும் மேரி கீத் போர்டியஸ் ஆகியோருக்கு மகனாகப் பிறந்தார். 1831 இல் எடின்பரோவில் உள்ள அரச கழக கல்லூரியில் மருத்துவப்பட்டம் பெற்றார். அடுத்த ஆண்டு டொமினிக்காவுக்குச் சென்று அங்கு ஏற்கனவே மருத்துவச் சேவை புரிந்து வந்த தனது மூத்த சகோதரர் கீத்துடன் சேர்ந்தார். "திறமை மற்றும் கடின உழைப்பால், இம்ரே விரைவில் டொமினிக்காவில் முன்னணி மருத்துவரானார்". மேலும் தனது வாழ்க்கை முழுவதும் அப்படியே இருந்தார்.

மருத்துவப்பணிகள்
----------------

இம்ரே தனது மருத்துவத் திறனை தாவரவியலாளரின் திறமையுடன் இணைக்க முடிந்தது. உதாரணமாக, 1848 ஆம் ஆண்டில் டொமினிக்கா தீவில் உள்ள எண்டெமிக் காய்ச்சலின் குணாதிசயங்கள் பற்றிய அவதானிப்புகளை வெளியிட்டார். இவர் சிகிச்சை செய்த பல நோயாளிகளின் விரிவான தினசரி கணக்கினை தெளிவுடன் எழுதினார். வழக்கமான சிகிச்சையானது கலோமெல், குயினின் மற்றும் கற்பூரத்தின் பல்வேறு சேர்க்கைகளைக் கொண்டு மலமிளக்கி தயாரிப்பது இதில் அடங்கும்.

1862 இல் இம்ரே டொமினிகா தீவின் பயனுள்ள மரங்கள் என்ற நூலையும் வெளியிட்டார். ஏறக்குறைய 50 ஆண்டுகளாக [[அரச கழக தாவரவியல் பூங்கா, கியூ|கியூ, அரச கழக தாவரவியல் பூங்காவின் இயக்குநர்களான சர் வில்லியம் ஹூக்கர் மற்றும் அவரது மகன் ஆகியோருடன் தொடர்பில் இருந்தார். இவரது நினைவாக பல தாவரங்களுக்கு இவரது பெயரிடப்பட்டன. மேலும், டொமினிக்காவில் விவசாய கொள்கை மேம்பாடு, மற்றும் சுகாதாரம் வளர்ச்சியடைய கருவியாக இருந்தார்.

இறப்பு
------

ஜான் இம்ரே திருமணம் செய்து கொள்ளவில்லை. 22 ஆகஸ்ட் 1880 அன்று செயின்ட் அரோமென்ட்டில் உள்ள தனது வீட்டில் வயிற்றுப்போக்கால் இறந்தார்.

வெளி இணைப்புகள்
---------------

* IPNI
* Biography

மேற்கோள்கள்
-----------

1. ↑  "Surgical Examinations in Edinburgh". *The Edinburgh Medical and Surgical Journal* (North Bridge, Edinburgh: Adam Black) **36**: 231. 1831.
2. ↑  Imray, Keith (1845). "Cases of Diabetes, with Observations, shewing the influence of a warm climate in the cure of that disease". *The Edinburgh Medical and Surgical Journal* (Edinburgh: Adam and Charles Black) **63**: 65–.
3. ↑  "Obituary. The Honourable John Imray, M.D.". *The British Medical Journal* **2** (1033): 644. 16 October 1880.
4. ↑  Imray, John (1848). "Observations on the Characters of Endemic Fever in the Island of Dominica". *The Edinburgh Medical and Surgical Journal* **70**: 253–287.
5. ↑  Imray M.D. John (1862). "The Useful Woods of the Island of Dominica". *The Technologist* **2**: 382–391.
6. ↑  "Announcement", *The Courier*, Dominica, 23 August 1880
இது ஜான் ஆபிரகாம் என்ற திரைப்பட இயக்குநரைப் பற்றியது. இதே பெயருடைய நடிகரைப் பற்றிய கட்டுரை இங்கு உள்ளது.

**ஜான் ஆபிரகாம் (John Abraham)** (ஆகஸ்ட் 11, 1937 - மே 31, 1987) கேரளாவில் பிறந்த ஒரு புகழ்பெற்ற திரைப்பட இயக்குநர். புனேவில் உள்ள திரைப்படக் கல்லூரியில் ரித்விக் கடக்கிடம் திரைக்கலையினை பயின்றவர்.

ஒடேஸா இயக்கம் என்ற புதுமையான இயக்கத்தினை தொடங்கியவர். திரைப்பட ஆர்வலர்கள் மூலம் திரைப்படங்களை தயாரித்து மக்களிடம் கொண்டு சேர்ப்பது என்ற கொள்கையோடு துவக்கப்பட்டது ஒடேஸா இயக்கம்.

ஜான் கேரளாவில் மிகவும் புகழ் பெற்றவர். அவருடைய தாந்தோன்றித் தனத்தாலும், சக மனிதர்களிடம் கொண்ட அன்பினாலும் மக்களிடம் பெரிதும் அறியப்பட்டவர்.

திரைப்படங்கள்
-------------

* வித்யார்த்திகளே இதிலே இதிலே - 1972
* அக்ரஹாரத்தில் கழுதை (தமிழ்) - 1977
* செரியாச்சண்டே குருரகிரதயங்கள் - 1979
* அம்மை அறியான் - 1986

வெளி இணைப்புகள்
---------------

* ஆபிரகாம் பற்றிய கட்டுரை
[*தொடர்பிழந்த இணைப்பு*]
* ரித்விக் கடக் பற்றி ஜான் ஆபிரகாம் எழுதிய கவிதை பரணிடப்பட்டது 2009-01-20 at the வந்தவழி இயந்திரம்

| * பா
* உ
* தொ
ஜான் ஆப்ரகாம் இயக்கிய திரைப்படங்கள் |
| --- |
| 
* *வித்யார்த்திகளே இதிலே இதிலே* (1972)
* *அக்ரகாரத்தில் கழுதை* (1977)
* *செரியச்சந்தே குரூரகிரித்தியங்கள்* (1979)
* *அம்மை அறியான்* (1986)

 |
**திக்கவரபு வெங்கட ரமண ரெட்டி** (Tikkavarapu Venkata Ramana Reddy) (1 அக்டோபர் 1921 - 11 நவம்பர் 1974) ஒரு இந்தியத் திரைப்படத்துறையுலகில் குணச்சித்திர நடிகராகவும், நகைச்சுவை நடிகராகவும் தயாரிப்பாளராகவும் குறிப்பாக தெலுங்குத் திரையுலகில் தனது படைப்புகளுக்கு பெயர் பெற்றவர். இவர், இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். குறிப்பாக இவரது நகைச்சுவை வெளிப்பாடுகளாலும், தெலுங்குப் படங்களின் பொற்காலத்தில் உரையாடல்களாலும் குறிப்பிடத்தக்கவர். ஆரம்பகாலத்தில் இவரும் இரேலங்கி வெங்கட ராமையாவும் நகைச்சுவை இரட்டையர்களாக இருந்தனர்.

*மிஸ்ஸியம்மா*வில் டேவிட், *ரோஜுலு மாராயி*யில் கரணம், *மாயாபஜாரில்* சின்னமயா, *குண்டம்மா கதா*வில் காஞ்சு கண்டைய்யா போன்ற பல கதாபாத்திரங்கள் இவரது மறக்கமுடியாத பாத்திரங்கள் ஆகும். 24 ஆண்டு தனது தொழில் வாழ்க்கையில் 200க்கும் மேற்பட்ட திரைப்படங்களில் நடித்துள்ளார். இந்திய அரசியல்வாதியும்,திரைப்பட தயாரிப்பாளருமான டி. சுப்பராமி ரெட்டி என்பவரின் தந்தைவழி மாமா ஆவார் .

தொழில்
------

இவர், 1951ஆம் ஆண்டில் ஒய். வி. ராவ் இயக்கிய *மைனாவதி* படத்துடன் அறிமுகமானார். இவரது சொந்த மாவட்டமான நெல்லூரைச் சேர்ந்த இவரது நண்பர் ஏ. சங்கர ரெட்டி படத்தைத் தயாரித்திருந்தர். இருப்பினும் கே.எஸ்.பிரகாச ராவ் தயாரித்து இயக்கிய *தீக்சா* என்ற படமே முதலில் வெளியான படம். (சில திரைப்பட வரலாற்றாசிரியர்களால் இவர் *மாயபிள்ளாவில்* நடித்ததாக தவறாக குறிப்பிடுகின்றனர்). என். டி. ராமராவ், அக்கினேனி நாகேஸ்வர ராவ் ஆகியோருடன் பல படங்களில் நடித்துள்ளார். *அக்கா செல்லலு* (1957) திரைப்படத்தில் ஒரு மந்திரவாதியின் பாத்திரத்தில் நடிக்கும் போது, இவர் உண்மையில் மாய வித்தையை ஒரு பொழுதுபோக்காகக் கற்றுக்கொண்டார். இவர் 100க்கும் மேற்பட்ட மாயவித்தை நிகழ்ச்சிகளை வழங்கினார். பெரும்பாலும் கல்வி நிறுவனங்களிலும்,தன்னார்வ அமைப்புகளுக்கும் உதவினார்.

மேற்கோள்கள்
-----------

1. ↑  M.L. NARASIMHAM. "Blast from the past: Illarikam (1959)". *The Hindu*.
2. ↑  "TV Ramana Reddy – Famous Telugu cinema comedian from Nellore". *1nellore.com*. 2014-10-22 அன்று மூலம் பரணிடப்பட்டது. 2021-02-11 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Ramana Reddy

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
பசுமையான இயற்கை அழகுக் காட்சிகளின் நடுவெ அமைந்திருக்கும் ஹேப் துறைமுகம்
**ஹேப் துறைமுகம்** (Hebe Haven) அல்லது **பக் சா வான்** என்பது, ஒரு படகுத் துறைமுகமாகும். இது ஹொங்கொங், சய் குங் மாவட்டத்தில், சய் குங் தீபகற்பத்தின் கடலோரமாக அமைந்துள்ளது. இந்த துறைமுகம் கடல் பாதுகாப்பான ஒரு துறைமுகமாகும். இது, கடலில் படகுச் சவாரி செய்வோர், காற்றழுத்தப் படகுச் சவாரி செய்வோர், படகு விளையாட்டுப் போட்டிகளில் ஈடுபாடு கொண்டோர் போன்றோரின் சுவர்க்கப் பகுதியாகும். இது சய் குங் போகும் வழியில் உள்ளது. படகு வகைகளில் பலவிதமானவைகள் உள்ளன. பலவிதமான படகு விளையாட்டுக்களும் போட்டிகளும் அடிக்கடி நடைபெறும். இந்த படகு சவாரிகளின் போது உதவுவதற்கான பல சாரணர் பிரிவுகளும் உள்ளன. இதன் கரையில் வசதிகள் மிக்க பல கூடலகங்கள் (clubs) இருக்கின்றன. பன்னாட்டு மட்டத்திலான படகு சவாரிப் போட்டிகளும் இங்கு நடைபெறுவது உண்டு.

இயற்கை அழகு
-----------

இந்த ஹேப் துறைமுகம் குடா கடலிலேயே அமைந்துள்ளது. சுற்றிவர மூன்று பக்கமும் பசுமையான உயர்ந்த மலைத் தொடர்களைக் கொண்டுள்ளது. அந்த மலைத் தொடர்கள் ஹொங்கொங் அரசாங்கத்தின் கீழுள்ள தேசிய வனங்களாகும். இயற்கை சூழ்ந்த இந்த ஹேப் துறைமுகத்தின் அமைவிடம் கடல் அனர்த்தங்களில் இருந்து பாதுக்காப்பு மிக்க ஒரு இடம் என்றும் கூறப்படுகின்றது. இந்த இடத்திற்கு செல்லும் வாகனங்களில் செல்லும் போது, வாகனங்கள் மலையின் மேலிருந்தே இந்த துறைமுகப் பகுதியூடாகச் செல்லும். அப்போது இந்த துறைமுகம் சுற்றி வர மலைகள் சூழ நடுவே ஒரு பெரும் பள்ளத்தாக்கில் இருப்பது போன்று அழகுடன் காட்சித்தரும். அந்தக் குடா கடல் எங்கும் ஆயிரக்கணக்கான படகுகளின் காட்சி, வாகனத்தில் செல்லும் போதே மனதைக் கொள்ளை கொள்ளும். அத்துடன் சயி குங் கடல் பரப்பில் உள்ள எண்ணற்ற தீவுக் குன்றுகள் தெரியும். இந்த தீவுகளுக்கு உல்லாசப் பயணமாக செல்வோரும் இந்த துறைமுகத்துக்குச் செல்வர்.

துறைமுகக் கரை
-------------

துறைமுகம் மற்றும் அதனை அண்டிய கடற்கரைப் பகுதிகள் பல கிரமாங்களைக் கொண்டுள்ளன. கடலை அண்டியப் பகுதிகளில் மட்டுமே இக்கிராமங்கள் உள்ளன. அந்த கிராமத்தவர் பலர் படகு வாடகைக்கு கொடுத்தல், படகோட்டி பழக்குதல், பயிற்சி அளித்தல் போன்றவைகளையே தொழிலாக கொண்டுள்ளனர். அத்துடன் கரைப் பகுதியில் வசதிகள் மிக்க கூடலகங்கள் பல உள்ளன. கடல் விளையாட்டுக்களில் தொடர்ந்து ஈடுபடுவோர் அந்த கூடலகங்களில் உறுப்பினரகளாகப் பதிவு செய்துக்கொள்வோரும் உளர். 

அத்துடன் மெரினா குகைத் தோட்டம் எனும் தற்கால வசதிகள் மிக்க வீட்டுத்தொகுதிகள் இந்த ஹேப் துறைமுகப் பகுதியிலேயே அமைந்துள்ளது.

மேற்கோள்கள்
-----------

1. ↑  காற்றழுத்தப் படகுச் சவாரிப் போட்டிக் காணொளி
2. ↑  Hong Kong International Boat Show 2008
3. ↑
4. ↑  மெரினா குகைத் தோட்ட வீட்டுத்தொகுதிகள் - கூகிள் பார்வை

வெளியிணைப்புகள்
---------------

* 
* பரணிடப்பட்டது 2011-02-16 at the வந்தவழி இயந்திரம்
* ஹேப் துறைமுகப் படகு காணொளி
**சூது கவ்வும்** (நாளைய இயக்குநர்) எனும் தொலைக்காட்சி நிகழ்ச்சி மூலம் அறிமுகமான **நலன் குமாரசாமி** என்பவரது இயக்கத்தில் வெளிவந்த தமிழ்த் திரைப்படம். விஜய் சேதுபதி, சஞ்சிதா ஷெட்டி, அசோக் செல்வன், சிம்ஹா, ரமேஷ் திலக், கருணாகரன், ராதாரவி மற்றும் எம். எஸ். பாஸ்கர் ஆகியோர் முக்கிய வேடங்களில் நடித்த இத்திரைப்படம் 2013 ஆம் ஆண்டு மே 1 அன்று வெளிவந்தது.

நடிகர்கள்
---------

* விஜய் சேதுபதி
* சஞ்சிதா ஷெட்டி
* அசோக் செல்வன்
* சிம்ஹா, ரமேஷ் திலக்
* கருணாகரன்
* ராதாரவி
* எம். எஸ். பாஸ்கர்

கதைச் சுருக்கம்
---------------

தனக்கென ஒரு கொள்கை வைத்துக் கொண்டு சின்னச் சின்ன கடத்தல் வேலைகளைச் செய்து வருபவர் விஜய் சேதுபதி. அவருடன் 3 இளைஞர்களும் சேர்கிறார்கள். ஒருநாள் ஒரு அமைச்சரின் மகனைக் கடத்த ஒப்புக் கொள்கிறார்கள். அதில் ஒரு திருப்பமாக, கடத்தப்பட்ட அமைச்சர் மகனே இவர்களுடன் பங்காளியாகிறான். ஆனால் கடத்தல் வேன் விபத்துக்குள்ளாகிறது. கடத்தல் திட்டம் கவிழ்ந்துவிடுகிறது. இந்தக் கும்பலைப் பிடிக்க ஒரு நேர்மையான போலீஸ் அதிகாரி வருகிறார். அவர் துரத்த, இந்த கடத்தல் கும்பல் ஓட நகைச்சுவை விறுவிறுப்பும் கலந்த முடிவுடன் படம் முடிவுறுகிறது.

மறுதயாரிப்புகள்
---------------

இந்தத் திரைப்படம் ஹிந்தி, தெலுங்கு, கன்னடம் மற்றும் மலையாளம் மொழிகளில் மறுதயாரிப்பு செய்யப்படுகின்றது.

வெளி இணைப்புகள்
---------------

* இணையதள திரைப்பட தரவுத்தளத்தில் *சூது கவ்வும்*
**ஜாங்ஜியாஜீ கண்ணாடிப் பாலம்** என்பது சீனாவின், வுலிங்யுவான் பகுதியில் ஜாங்ஜியாஜீ மலைப் பகுதியில் உள்ள வான்நடைப் பாலம் ஆகும். கண்ணாடிப் பாலமானது சுற்றுலாப்பயணிகளைக் கவருவதற்காகக் கட்டப்பட்டுள்ளது. இந்தப் பாலத்தின் தரைப்பகுதியானது கண்ணாடியால் ஆனதாக, கீழே பார்க்கும் விதத்தில் அமைக்கப்பட்டுள்ளது. இது திறக்கப்பட்டபோது உலகின் மிக நீண்டதும், மிகப்பெரிய கண்ணாடி பாலமுமாக இது இருந்தது. இப்பாலமானது 2016 ஆகஸ்ட் 20 அன்று பொது மக்களுக்காக திறக்கப்பட்டது. இந்த பாலமானது மொத்தம் 430 மீட்டர்கள் (1,410 அடி) நீளமும், 6 மீட்டர்கள் (20 அடி) அகலமும் கொண்டதாக, தரைமட்டத்திலிருந்து சுமார் 300 மீட்டர்கள் (980 அடி) உயரத்தில் அமைந்துள்ளது.  இப்பாலமானது சீனாவின் நடு ஹுனான் மாகாணத்தில் சாங்ஜியாஜ் தேசிய வன பூங்காவில் உள்ள இரண்டு மலைகளுக்கு இடையே உள்ள பள்ளத்தாக்குக்குக்கு இடையில் நீண்டுள்ளது. இந்த பாலத்தில் ஒரு நேரத்தில் 800 பேர் வரை நடந்து செல்லும் விதத்தில் கட்டப்பட்டுள்ளது. இந்த பாலத்தை இசுரேலிய கட்டிடக் கலைஞரான ஹய்ம் டோட்டன் வடிவமைத்துள்ளார். 

இந்தக் கண்ணாடிப் பாலத்தைக் கட்டுவதற்காக இதன் இருபுறங்களிலும் பிரம்மாண்டமான நான்கு ஆதரவுத் தூண்களை பொறியாளர்கள் அமைத்துள்ளனர். இந்தக் கண்ணாடிப் பாலத்தில் மொத்தம் 120 க்கும் மேற்பட்ட உறுதியான கண்ணாடிகளானது உலோகச் சட்டங்களில் பொருத்தப்பட்டுள்ளன. இந்தக் கண்ணாடிகள் ஒவ்வொன்றும் மூன்று அடுக்குக் கனமும் இரண்டு அங்குல தடிமனும் கொண்டவை. இந்தக் கண்ணாடி பாலத்தின் அடிப்பகுதியில் இடத்தில் மூன்று ஊஞ்சல்கள் அமைக்கப்பட்டுள்ளன. மேலும் இப்பாலத்திலிருந்து 285 அடி உயரத்திலிருந்து பங்கீ ஜம்பிங் சாகசத்தில் ஈடுபட முடியும். இதுவே உலகில் உயரமான பங்கீ ஜம்பிங் உள்ள இடமாக கருதப்படுகிறது. 

இந்தப் பாலத்தின் பராமரிப்புக் குழுவின் கூற்றின்படி, இப்பாலமானது அதன் வடிவமைப்பு, கட்டுமானம் போன்றவற்றில் பத்து உலக சாதனைகளைப் புரிந்துள்ளது. 

தற்போதைய நிலையில் உலகின் நீண்ட கண்ணாடிப் பாலம் என்ற தகுதியை ஹாங்காங்குக்கு அருகில் உள்ள, ஏபெய் மாகாணத்தில் உள்ள ஒரு கண்ணாடிப் பாலம் அடைந்துள்ளது.

மூடுதலும் மறு திறப்பும்
-----------------------

பாலம் திறந்த பிறகு எதிர்பார்க்காத அளவுக்குச் சுற்றுலாப் பயணிகளின் எண்ணிக்கை குவியத் தொடங்கியதால் பாலம் திறந்த பதிமூன்றாவது நாளே 2016 செப்டம்பர் மாதத்தில் பாலம் சில நாட்கள் மூடப்படுவதாக அதிகாரிகள் தெரிவித்தனர்.  பாலத்தில், ஒரு நேரத்தில் 800 பேர் நடக்கும் விதத்தில் வடிவமைக்கப்பட்டுள்ளது. மேலும் நாள் ஒன்றுக்கு சுமார் 8,000 பேர் வருவார்கள் என எதிர்பார்க்கப்பட்ட நிலையில், ஒரு நாளைக்கு 80,000க்கும் மேற்பட்ட சுற்றுலா பயணிகள் குவிந்தனர்.  இதனால் பாலத்தைக் காணவரும் சுற்றுலாப் பயணிகளுக்கான வாகன நிறுத்துவிட வசதி, நுழைவுக் கட்டணம், பயணிகளுக்கான சேவை ஆகியவை அதிகாரிகளால் சரிசெய்யப்பட்டன. இதன்பிறகு 2016 செப்டம்பர் 30 அன்று பாலம் மீண்டும் திறக்கப்பட்டது.

மேற்கோள்கள்
-----------

1. ↑  .
2. ↑  .
3. ↑  "Zhangjiajie Grand Canyon Glass Bridge". 2018-10-24 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "World's longest, highest glass bridge to open". 16 November 2016 அன்று பார்க்கப்பட்டது.
5. ↑  王建芬. "World's longest glass bridge ready to open - Chinadaily.com.cn".
6. ↑  Chris Graham. *China's record-breaking glass bridge closes after 13 days 'due to overwhelming demand'*.. பார்த்த நாள்: 16 November 2016.
7. ↑  "Why Did the Zhangjiajie Grand Canyon Glass Bridge Suddenly Close?". 16 November 2016 அன்று பார்க்கப்பட்டது.
8. ↑  "World's highest glass bridge to reopen after one-month overhaul". 11 August 2017 அன்று பார்க்கப்பட்டது.
**பெரிய அலகு நாரை** (*Great-billed heron*)(*ஆர்டியா சுமத்ரானா*) தென்கிழக்காசியாவிலிருந்து பப்புவா நியூ கினி மற்றும் ஆத்திரேலியா வரை வசிக்கும் ஹெரான் குடும்பத்தைச் சேர்ந்த ஒரு பறவைச் சிற்றினமாகும்.

விளக்கம்
--------

இளம் நாரை
பெரிய அலகு நாரை ஒரு பெரிய வகை பறவை ஆகும். இது பொதுவாக 115 cm (45 அங்) உயரமாகவும், எடை 2.6 kg (5.7 lb) வரை இருக்கும். இது செந்நாரையை விட பெரியது. இறகுகள் மேலே பெரும்பாலும் அடர் சாம்பல் நிறத்தில் இருக்கும். பறக்கும்போது இது ஒரே மாதிரியான அடர் சாம்பல் நிற மேல் இறக்கையைக் கொண்டுள்ளது.

இவை மெதுவாகப் பறக்கக்கூடியது. இதன் கழுத்து பின்னோக்கி இருக்கும். இது ஹெரான்கள் மற்றும் குருகின் சிறப்பியல்புகளுடன் பெரிய நாரை, கொக்கு மற்றும் துடுப்பு வாயன்களிலிருந்துவேறுபடுகிறது. இவை நீளமான கழுத்தைக் கொண்டுள்ளன. இந்தச் சிற்றினம் ஆழமற்ற நீரில் உணவைத் தேடும். இதன் நீண்ட, கூர்மையான அலகு மீன்களைப் பிடிக்க உதவுகிறது. இது இரையினைப் பிடிக்க அசையாமல் காத்திருக்கும் அல்லது பின்தொடர்ந்து பிடிக்கும்.

பரவலும் வாழிடமும்
-----------------

பெரிய அலகு நாரை ஆத்திரேலியா, இந்தியா, இந்தோனேசியா, மலேசியா மற்றும் பிலிப்பீன்சு உள்ளிட்ட கடலோர தெற்கு ஆசியா மற்றும் ஆத்திரேலியாவின் பெரும்பகுதியில் காணப்படுகிறது. தீவுகள், பவளப்பாறைகள், சதுப்புநிலங்கள், பெரிய ஆறுகள் என இதன் வாழ்விடங்கள் பெரும்பாலும் கடலோரமாக உள்ளன. இருப்பினும், எப்போதாவது உள்நாட்டில், ஆழமற்ற குளங்களில் காணப்படுகிறது.

மேற்கோள்கள்
-----------

1. ↑  BirdLife International (2016). "*Ardea sumatrana*". *IUCN Red List of Threatened Species* **2016**: e.T22697028A95222998. doi:10.2305/IUCN.UK.2016-3.RLTS.T22697028A95222998.en.. பார்த்த நாள்: 19 November 2021.

வெளி இணைப்புகள்
---------------

* BirdLife Species Factsheet பரணிடப்பட்டது 2007-09-29 at the வந்தவழி இயந்திரம்

விக்கிமீடியா பொதுவகத்தில்,  
 ***Ardea sumatrana***   
என்பதின் ஊடகங்கள் உள்ளன. 



|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q757350
* விக்கியினங்கள்: Ardea sumatrana
* ADW: Ardea\_sumatrana
* AFD: Ardea\_sumatrana
* Avibase: 9B073071AD100BD6
* BirdLife: 22697028
* ஈபேர்டு: grbher2
* GBIF: 2480924
* iNaturalist: 4953
* IRMNG: 10597994
* ITIS: 558745
* IUCN: 22697028
* Xeno-canto: Ardea-sumatrana

 |
பிரெய்ரி, பேட்லாண்ட்சு தேசியப் பூங்கா, தெற்கு டகோட்டா, ஐ.அ.; இங்கு சில உயரமான புல் வெளிகளும் குட்டையான புல் வெளிகளுமாக கலந்துள்ளது.
ஐக்கிய அமெரிக்காவிலுள்ள பிரெய்ரி வட்டார வகைகள்
  குட்டை புல்வெளி பிரெய்ரி
  கலவை புல்வெளி பிரெய்ரி
  உயரமான புல்வெளி பிரெய்ரி
**பிரெய்ரி புல்வெளிகள்** (*Prairies*, / prɛəri /) என்பது வட அமெரிக்காவில் காணப்படும் ஒரு பரந்த புல்வெளி. தென் அமெரிக்காவில் அர்கெந்தீனா, தெற்கு பிரேசில் மற்றும் உருகுவை பகுதிப் புல்வெளியை பம்பாசு என்றும் ஆப்பிரிக்காவின் பகுதிகள் சவான்னா என்றும் குறிப்பிடப்படுகின்றன. ஐரோவாசியா உள்ள புல்வெளிகள் ஸ்டெப்பி புல்வெளிகள். இத்தகைய பகுதிகள் சமவெளிகள். இங்கே மரங்கள் குறைவாக இருப்பதோடு புல்லினங்கள், புதர்கள், குறுமரங்கள் மிகுதியாக இருக்கின்றன.

பிரெய்ரி என்ற சொற்றொடர் கனடா, அமெரிக்க ஐக்கிய நாடு, மெக்சிக்கோ நாடுகளின் உள்நாட்டுத் தாழ்நிலங்களைக் குறிப்பிடப் பயன்படுத்தப்படுகின்றது. இதில் பெருஞ் சமவெளி முழுமையும் அடங்கும். கிழக்கிலுள்ள சில மலைப்பாங்கான நஞ்சை நிலங்களும் அடங்கும்.

பெயர்க்காரணம்
-------------

பிரெய்ரீ என்பது *பிரையீயீ* என்ற பிரான்சிய சொல்லிலிருந்து பெறப்பட்டது.இதன் வேர்ச்சொல் இலத்தீன் சொல்லான *பிரதம்* என்பதிலிருந்து உருவானது, அதற்கு "மேய்ச்சலிடம்" என்று பொருள்.

மேற்கோள்கள்
-----------

1. ↑
2. ↑  Roosevelt, Theodore (1889). *The Winning of the West: Volume I*. New York and London: G. P. Putnam's Sons. பக். 34.

வெளி இணைப்புகள்
---------------

* The Prairie Enthusiasts – மேல் நடுமேற்கு ஐக்கிய அமெரிக்காவின் புல்வெளிப் பாதுகாப்பும் மறுசீரமைப்பும்
* Prairie Plains Resource Institute
* The Native Prairies Association of Texas
* Importance of fire within the prairie
* Missouri Prairie Foundation
* America’s Grasslands Documentary produced by Prairie Public Television
**கிறிஸ்டோபர் ஆல்பர்ட் சிம்ஸ்** (பிறப்பு அக்டோபர் 21, 1942) ஒரு அமெரிக்க பொருளியலாளர் மற்றும் பருப்பொருளியலாளர். தற்போது இவர் பிரின்ஸ்டன் பல்கலைகழகத்தில் பேராசிரியாராக உள்ளார். தாமஸ் ஜான் சார்ஜெண்ட் உடன் இணைந்து கிறிஸ்டோபர் சிம்ஸ் பருப்பொருளியல் விளைவுகள் மற்றும் காரணிகள் குறித்த அனுபவ ஆராய்ச்சிக்காக 2011 ஆம் ஆண்டிற்கான பொருளாதாரத்திற்கான நோபல் பரிசு பெற்றார்.

வாழ்க்கை
--------

சிம்ஸ் வாசிங்டன், டி. சி.யில் பிறந்தார். அவரது தந்தை ரூத் போடுமேன், ஜனநாயக கட்சியின் அரசியல்வாதி. ரூத் ஒரு ஆங்கில மற்றும் வடக்கு ஐரிஸ் வம்சாவழியில் வந்தவர். அவரது தாய் பாதி யுதராகவும் மற்றும் பாதி ஆங்கில கலப்பு வம்சாவழியாகவும் இருந்தார். அவருடைய மாமா மார்க் லிசர்சன் யேல் பொருளாதார நிபுணராக இருந்தார். சிம்ஸ் 1963 ஆம் ஆண்டில் ஹார்வார்டு பல்கலைகழகத்தில் கணிதத்தில் பட்டம் பெற்றார். 1968 ஆம் ஆண்டு ஹார்டுவிக் மேற்பார்வையில் ஹார்வார்டில் சிம்ஸ் தனது முனைவர் பட்டம் (PhD) பெற்றார். அவர் 1963-64 இடைபட்ட காலப்பகுதியில் கலிபோர்னியா பல்கலைக்கழகத்தில் பட்டதாரி மாணவராகவும் இருந்தார். அவர் ஹார்வர்டு, யேல் பல்கலைக்கழகத்திலும், 1999 ஆம் ஆண்டு முதல், பிரின்ஸ்டன் நிறுவனத்திலும் ஆசிரியராக இருந்தார்.

அவர் மினசொட்டா பல்கலைக்கழகத்தில் தனது நீண்டகால வாழ்வை கழித்தார், அங்கு 1970 முதல் 1990 வரை ஆசிரியராக இருந்தார். சிம்ஸ் பொருளாதார சமூகத்தில் 1974 இல் இருந்து உறுப்பினராக உள்ளார், அமெரிக்க அறிவியல் மற்றும் கலை கழகத்தில் 1988 ஆம் ஆண்டு முதல் உறுப்பினராகவும், தேசிய அறிவியல் கழகத்தில் 1989 இல் இருந்து உறுப்பினராகவும் உள்ளார்.

மேற்கோள்கள்
-----------

1. ↑  "Christopher A Sims". *Thomson Reuters website*. அக்டோபர் 17, 2011 அன்று மூலம் பரணிடப்பட்டது. October 10, 2011 அன்று பார்க்கப்பட்டது.
2. ↑  "Nobel prize for economics awarded to two Americans". *BBC News website*. October 10, 2011.. பார்த்த நாள்: October 10, 2011.
3. ↑  "The Prize in Economic Sciences 2011". Nobelprize.org. December 10, 2008. October 10, 2011 அன்று பார்க்கப்பட்டது.
4. ↑
5. ↑  "Christopher A. Sims - Biographical". Nobel Foundation. 31 May 2017 அன்று பார்க்கப்பட்டது.
6. ↑  Mark Leiserson: Noted international economist
7. ↑
8. ↑  "CV (Christopher A. Sims)" (PDF). Princeton University. 31 May 2017 அன்று பார்க்கப்பட்டது.
9. ↑  Fellows of the Econometric Society as of February 2011 பரணிடப்பட்டது திசம்பர் 10, 2008 at the வந்தவழி இயந்திரம், Econometric Society, Retrieved October 12, 2011.
**பெரிய இடத்து மாப்பிள்ளை** (periya idaththu maapillai) 1997 ஆம் ஆண்டு ஜெயராம், கவுண்டமணி, தேவயானி மற்றும் மந்த்ரா நடிப்பில் குரு தனபால் இயக்கத்தில் வெளியான திரைப்படம். கே. முருகன் தயாரிப்பில் சிற்பி இசையமைப்பில் 22 ஆகத்து 1997 இல் வெளியானது. இப்படம் மலையாளத் திரைப்படமான *அனியன் பாவா சேட்டன் பாவா*வின் மறு ஆக்கம் ஆகும்.

கதைச் சுருக்கம்
---------------

பெரியதம்பி (விஜயகுமார்) மற்றும் சின்னத்தம்பி (ராசன் பி. தேவ்) சகோதரர்கள். இவர்களிடம் வேலை செய்துவருபவர் காளி (கவுண்டமணி). பெரும் பணக்காரர்களான இவர்களிடம் வாகன ஓட்டுநராக கோபாலகிருஷ்ணன் (ஜெயராம்) வேலைக்குச் சேர்கிறான். பெரியதம்பியின் மகள் லட்சுமியும் (தேவயானி) சின்னத்தம்பியின் மகள் பிரியாவும் (மந்த்ரா) கோபாலகிருஷ்ணனைக் காதலிக்கிறார்கள். லட்சுமியைத் திருமணம் செய்யவிரும்பும் ராமு (விவேக்) அவளுக்குத் திருமணம் செய்ய குடும்பத்தினர் எடுக்கும் முயற்சிகளை சதி செய்து தடுக்கிறான்.

சின்னத்தம்பியின் மைத்துனர்களான பாண்டியன் (பாண்டியன்) மற்றும் செல்லப்பா (பொன்வண்ணன்) செய்யும் தவறுகளைக் கண்டறியும் கோபாலகிருஷ்ணன் தன் முதலாளிகளிடம் தெரிவிக்க அவர்களை வீட்டைவிட்டுத் துரத்துகிறார்கள். லட்சுமி கோபாலகிருஷ்ணனை விரும்புவதை அறிந்து அவர்களுக்குத் திருமணம் செய்ய முடிவெடுக்கிறார் பெரியதம்பி. தன் மகள் பிரியாவிற்கு கோபாலகிருஷ்ணனைத் திருமணம் செய்ய நினைத்த சின்னத்தம்பி, தான் ஏமாற்றப்பட்டதாக எண்ணி அண்ணனுடன் சண்டையிடுகிறான்.

பிரியா தன் காதலை விட்டுக்கொடுக்க லட்சுமி-கோபாலகிருஷ்ணன் திருமணம் முடிவாகிறது. பெரியதம்பி-சின்னத்தம்பி சகோதரர்களுக்கு எதிரியான மணியன் கவுண்டரின் (மணிவண்ணன்) துணையோடு பாண்டியனும் செல்லப்பாவும் திருமணத்தன்று தகராறு செய்கிறார்கள். அவர்களைப் பிடித்துக் காவல்துறையிடம் ஒப்படைக்கின்றனர். கோபாலகிருஷ்ணன் - லட்சுமி திருமணம் இனிதே நடக்கிறது.

நடிகர்கள்
---------

* ஜெயராம் - கோபாலகிருஷ்ணன்
* கவுண்டமணி - காளி
* மணிவண்ணன் - மணியன் கவுண்டர்
* தேவயானி - லட்சுமி
* மந்த்ரா - பிரியா
* விஜயகுமார் - பெரியதம்பி
* ராசன் பி. தேவ் - சின்னத்தம்பி
* ஆர். சுந்தர்ராஜன் - கோபாலகிருஷ்ணனின் தந்தை
* பாண்டியன் - பாண்டியன்
* பொன்வண்ணன் - செல்லப்பா
* விவேக் - ராமு
* அல்வா வாசு - வாசு
* கலைஞானம் - கோபாலகிருஷ்ணனின் தாத்தா
* சொக்கலிங்க பாகவதர் - கோபாலகிருஷ்ணனின் கொள்ளுத் தாத்தா
* எல். ஐ. சி. நரசிம்மன்
* கலாரஞ்சினி - சின்னத்தம்பியின் மனைவி
* விஜய சந்திரிகா - கோபாலகிருஷ்ணனின் தாய்
* ஜானகி - கோபாலகிருஷ்ணனின் பாட்டி
* ராதாபாய் - கோபாலகிருஷ்ணனின் கொள்ளுப் பாட்டி

இசை
---

இப்படத்தின் இசையமைப்பாளர் சிற்பி. பாடலாசிரியர்கள் காளிதாசன் மற்றும் பழனிபாரதி.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | அச்சா நமஸ்தே | மனோ | 4:05 |
| 2 | சிக் சிக் | மனோ, ஸ்வர்ணலதா | 4:37 |
| 3 | காதலின் பார்முலா | மனோ, சித்ரா | 4:38 |
| 4 | கண்ணே பாசம் | ஹரிஹரன் | 3:30 |